CELEX: 32015D0569
Language: mt
Date: 2015-04-07 00:00:00
Title: Deċiżjoni ta' Implimentazzjoni tal-Kummissjoni (UE) 2015/569 tas- 7 ta' April 2015 li temenda l-Annessi tad-Deċiżjoni ta' Implimentazzjoni 2011/630/UE fir-rigward tal-ekwivalenza bejn il-merħliet bovini uffiċjalment ħielsa mit-tuberkulożi fl-Istati Membri u fi New Zealand u t-tagħrif fil-mudell taċ-ċertifikat tas-saħħa tal-annimali dwar il-kwantità ta' semen (notifikata bid-dokument C(2015) 2187)  Test b'rilevanza għaż-ŻEE

9.4.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 93/72
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2015/569
      tas-7 ta' April 2015
      li temenda l-Annessi tad-Deċiżjoni ta' Implimentazzjoni 2011/630/UE fir-rigward tal-ekwivalenza bejn il-merħliet bovini uffiċjalment ħielsa mit-tuberkulożi fl-Istati Membri u fi New Zealand u t-tagħrif fil-mudell taċ-ċertifikat tas-saħħa tal-annimali dwar il-kwantità ta' semen
      
         
            (notifikata bid-dokument C(2015) 2187)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 88/407/KEE tal-14 ta' Ġunju 1988 li tistabilixxi r-rekwiżiti tas-saħħa tal-annimali applikabbli għall-kummerċ intra-Komunitarju u għal importazzjonijiet ta' semen ta' annimali domestiċi tal-ispeċi tal-bovini (1), u b'mod partikolari l-Artikolu 8(1), l-ewwel sottoparagrafu tal-Artikolu 10(2), l-Artikolu 10(3) u l-Artikolu 11(2) tagħha,
      Billi:
      
                  (1)
               
               
                  L-Anness I tad-Deċiżjoni ta' Implimentazzjoni tal-Kummissjoni 2011/630/UE (2) jistabbilixxi lista ta' pajjiżi terzi u partijiet tagħhom li minnhom l-Istati Membri huma awtorizzati jimportaw semen ta' annimali domestiċi tal-ispeċi tal-bovini (“semen”). New Zealand huwa inkluż f'dik il-lista. Barra minn hekk, it-Taqsima A tal-Parti 1 tal-Anness II ta' dik id-Deċiżjoni ta' Implimentazzjoni tistabbilixxi l-mudell taċ-ċertifikat tas-saħħa tal-annimali għall-importazzjonijiet fl-Unjoni u għat-tranżitu minnha għal semen mibgħut miċ-ċentru għall-ġbir tas-semen fejn ġie miġbur is-semen.
               
            
                  (2)
               
               
                  Id-Direttiva tal-Kunsill 64/432/KEE (3) tistipula regoli għall-kummerċ fi ħdan l-Unjoni ta' annimali bovini u tipprevedi programmi ta' monitoraġġ u qerda ta' ċertu mard li jaffettwa dawk l-annimali, inkluż it-tuberkulożi. New Zealand talab biex il-programm tiegħu ta' kontroll tat-tuberkolożi bovina jiġi rikonoxxut bħala ekwivalenti għall-programmi ta' monitoraġġ u qerda tat-tuberkulożi bovina implimentati mill-Istati Membri f'konformità mal-kundizzjonijiet stipulati fl-Anness A.I tad-Direttiva 64/432/KEE. It-tagħrif ipprovdut minn New Zealand dwar il-programm tiegħu ta' kontroll tat-tuberkolożi bovina juri li l-istatus tat-tuberkulożi bovina ta' merħla bovina kklassifikata bħala “C2”, skont l-Istrateġija Nazzjonali għall-Ġestjoni tal-Organiżmi ta' Ħsara għat-tuberkolożi bovina ta' New Zealand, huwa ekwivalenti għall-istatus tat-tuberkulożi bovina ta' merħla bovina li fi Stat Membru tkun rikonoxxuta bħala “merħla bovina uffiċjalment ħielsa mit-tuberkulożi” f'konformità mal-kundizzjonijiet stipulati fl-Anness A.I tad-Direttiva 64/432/KEE.
               
            
                  (3)
               
               
                  Għalhekk, il-lista tal-pajjiżi terzi jew partijiet minnhom, minn fejn l-Istati Membri għandhom jawtorizzaw l-importazzjoni ta' semen stipulata fl-Anness I u l-mudell taċ-ċertifikat tas-saħħa tal-annimali stipulat fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE għandhom jiġu emendati sabiex jirriflettu l-kundizzjonijiet speċjali li permezz tagħhom l-Unjoni tirrikonoxxi l-ekwivalenza tal-klassifikazzjoni ta' merħliet bovini bħala “C2” fi ħdan il-qafas tal-programm ta' kontroll tat-tuberkulożi bovina implimentat fi New Zealand bil-kundizzjonijiet stipulati f'Anness A.I tad-Direttiva 64/432/KEE għal merħla bovina fi Stat Membru rikonoxxuta bħala li hija “merħla bovina uffiċjalment ħielsa mit-tuberkulożi”.
               
            
                  (4)
               
               
                  Sabiex jitnaqqsu iktar il-piżijiet amministrattivi għaċ-ċentri veterinarji u għall-veterinarju uffiċjali, ikun xieraq li t-tagħrif dwar il-kwantità totali ta' tubi ta' semen fil-kunsinna jitneħħa mill-punt I.28. tal-mudell taċ-ċertifikat tas-saħħa tal-annimali stipulat fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE, għaliex dan it-tagħrif diġà jkun iddikjarat fil-punt I.20. ta' dak il-mudell taċ-ċertifikat tas-saħħa tal-annimali.
               
            
                  (5)
               
               
                  Barra minn hekk, jeħtieġ li fil-punt I.28. tat-tabella tal-mudell taċ-ċertifikat tas-saħħa tal-annimali stipulat fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE tiddaħħal kolonna fejn jista' jiġi speċifikat it-tagħrif dwar il-kwantità ta' tubi ta' semen miġbura f'data partikolari minn barri donatur identifikat bħala li jissodisfa kundizzjonijiet partikolari għall-marda tal-ilsien blu u l-marda emorraġika epiżootika.
               
            
                  (6)
               
               
                  Għalhekk, l-Annessi I u II tad-Deċiżjoni ta' Implimentazzjoni 2011/630/UE għandhom jiġu emendati skont dan.
               
            
                  (7)
               
               
                  Sabiex jiġi evitat kwalunkwe tfixkil fl-importazzjonijiet ta' kunsinni ta' semen ta' annimali domestiċi tal-ispeċi bovina lejn l-Unjoni, l-użu ta' ċertifikati tas-saħħa tal-annimali maħruġa skont it-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE fil-verżjoni tagħhom qabel id-dħul fis-seħħ ta' din id-Deċiżjoni għandu jkun awtorizzat matul perjodu ta' tranżizzjoni soġġett għal ċertu kundizzjonijiet.
               
            
                  (8)
               
               
                  Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      L-Annessi tad-Deċiżjoni ta' Implimentazzjoni 2011/630/UE huma emendati skont l-Anness ta' din id-Deċiżjoni.
      Artikolu 2
      Għal perjodu ta' tranżizzjoni sat-30 ta' Ġunju 2015, jistgħu jkomplu jiddaħħlu fl-Unjoni kunsinni ta' semen ta' annimali domestiċi tal-ispeċi bovina li jkunu akkumpanjati minn ċertifikat tas-saħħa tal-annimali xieraq maħruġ mhux aktar tard mill-1 ta' Ġunju 2015 skont il-mudell taċ-ċertifikat tas-saħħa tal-annimali stipulat fit-Taqsima A tal-Parti 1 tal-Anness II tad-Deċiżjoni ta' Implimentazzjoni 2011/630/UE fil-verżjoni tiegħu qabel id-dħul fis-seħħ ta' din id-Deċiżjoni.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, is-7 ta' April 2015.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 194, 22.7.1988, p. 10.
      
         (2)  Id-Deċiżjoni ta' Implimentazzjoni tal-Kummissjoni 2011/630/UE tal-20 ta' Settembru 2011 dwar l-importazzjonijiet fl-Unjoni tas-semen tal-annimali domestiċi tal-ispeċi tal-bovini (ĠU L 247, 24.9.2011, p. 32).
      
         (3)  Id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (ĠU 121, 29.7.1964, p. 1977/64).
      
         ANNESS
         L-Annessi tad-Deċiżjoni ta' Implimentazzjoni 2011/630/UE huma emendati kif ġej:
         
                     (1)
                  
                  
                     L-Anness I jiġi mibdul b'dan li ġej:
                     
                        “ANNESS I
                        
                           Lista ta' pajjiżi terzi jew partijiet minnhom li mingħandhom l-Istati Membri jistgħu jawtorizzaw l-importazzjoni ta' semen ta' annimali domestiċi tal-ispeċi bovina
                        
                        
                                    Kodiċi ISO
                                 
                                 
                                    Isem il-pajjiż terz
                                 
                                 
                                    Rimarki
                                 
                              
                                    Deskrizzjoni tat-territorju
                                    (jekk inhu xieraq)
                                 
                                 
                                    Garanziji addizzjonali
                                 
                              
                                    AU
                                 
                                 
                                    L-Awstralja
                                 
                                 
                                     
                                 
                                 
                                    Il-garanziji addizzjonali dwar l-ittestjar stipulati fil-punt II.5.4.1 u/jew fil-punt II.5.4.2 tal-mudell taċ-ċertifikat tas-saħħa tal-annimali fit-Taqsima A tal-Parti 1 tal-Anness II huma obbligatorji.
                                 
                              
                                    CA
                                 
                                 
                                    Il-Kanada (*)
                                    
                                 
                                 
                                    It-territorju kif deskritt bħala CA-1 fil-Parti 1 tal-Anness I tar-Regolament (UE) Nru 206/2010.
                                 
                                 
                                     
                                 
                              
                                    CH
                                 
                                 
                                    L-Iżvizzera (**)
                                    
                                 
                                 
                                     
                                 
                                 
                                     
                                 
                              
                                    CL
                                 
                                 
                                    Iċ-Ċilì
                                 
                                 
                                     
                                 
                                 
                                     
                                 
                              
                                    GL
                                 
                                 
                                    Greenland
                                 
                                 
                                     
                                 
                                 
                                     
                                 
                              
                                    IS
                                 
                                 
                                    L-Iżlanda
                                 
                                 
                                     
                                 
                                 
                                     
                                 
                              
                                    NZ
                                 
                                 
                                    New Zealand (***)
                                    
                                 
                                 
                                     
                                 
                                 
                                     
                                 
                              
                                    PM
                                 
                                 
                                    Saint Pierre u Miquelon
                                 
                                 
                                     
                                 
                                 
                                     
                                 
                              
                                    US
                                 
                                 
                                    L-Istati Uniti
                                 
                                 
                                     
                                 
                                 
                                    Il-garanziji addizzjonali dwar l-ittestjar stipulati fil-punt II.5.4.1 u/jew fil-punt II.5.4.2 tal-mudell taċ-ċertifikat tas-saħħa tal-annimali fit-Taqsima A tal-Parti 1 tal-Anness II huma obbligatorji.
                                 
                              
                  
               
                     (2)
                  
                  
                     Fil-Parti 1 tal-Anness II, it-Taqsima A tinbidel b'dan li ġej:
                     “TAQSIMA A
                     
                        Il-mudell 1 — Ċertifikat tas-saħħa tal-annimali applikabbli għal importazzjonijiet fl-Unjoni u tranżitu fiha ta' semen ta' annimali domestiċi tal-ispeċi tal-bovini miġbur, proċessat u maħżun skont id-Direttiva tal-Kunsill 88/407/KEE, mibgħut minn ċentru tal-ġbir tas-semen fejn inġabar is-semen
                     
                     
                        
                     Test ta 'immaġni
                     
                        PAJJIŻ:
                        Ċertifikat veterinarju għall-UE
                        Parti I: Dettalji dwar il-kunsinna mibgħuta
                        I.1. Il-persuna responsabbli mill-kunsinna
                        Isem
                        Indirizz
                        Tel.
                        I.2. Nru ta’ referenza taċ-ċertifikat
                        I.2.a
                        I.3. L-awtorità ċentrali kompetenti
                        I.4. L-awtorità lokali kompetenti
                        I.5. Id-destinatarju
                        Isem
                        Indirizz
                        Kodiċi postali
                        Tel.
                        I.6. Il-persuna responsabbli għat-tagħbija fl-UE:
                        Isem
                        Indirizz
                        Kodiċi postali
                        Tel.
                        I.7. Pajjiż tal-oriġini
                        Kodiċi ISO
                        I.8. Reġjun tal-oriġini
                        Kodiċi
                        I.9. Pajjiż destinatarju
                        Kodiċi ISO
                        I.10. Reġjun destinatarju
                        Kodiċi
                        I.11. Post tal-oriġini
                        Isem Numru tal-approvazzjoni
                        Indirizz
                        I.12. Post destinatarju
                        Isem
                        Indirizz
                        Kodiċi postali
                        I.13. Post tat-tagħbija
                        I.14. Data tat-tluq
                        I.15. Mezzi ta’ transport
                        Ajruplan Vapur Vagun tal-ferrovija
                        Vettura tat-triq Oħrajn
                        Identifikazzjoni
                        Referenzi dokumentarji
                        I.16. BIP (post ta’ spezzjoni fil-fruntiera) tad-dħul fl-UE
                        I.17.
                        I.18. Deskrizzjoni tal-prodott bażiku
                        I.19. Il-kodiċi tal-prodott bażiku (kodiċi SA)
                        05 11 10
                        I.20. Kwantità
                        I.21.
                        I.22. Numru ta’ pakketti
                        I.23. Nru tas-Siġill/tal-Kontenitur
                        I.24.
                        I.25. Prodotti bażiċi ċċertifikati għal:
                        Riproduzzjoni artifiċjali
                        I.26. Għal tranżitu mill-UE lejn pajjiż terz
                        Pajjiż terz Kodiċi ISO
                        I.27. Għall-importazzjoni jew għad-dħul fl-UE
                     
                     
                        
                     Test ta 'immaġni
                     
                        I.28. Identifikazzjoni tal-prodotti bażiċi
                        Speċi
                        (Isem xjentifiku)
                        L-identità tad-donatur/i
                        Identifikazzjoni tat-tubu/i
                        Id-data/i tal-ġbir
                        Kwantità
                        Informazzjoni dwar
                        BT (6)
                        EHD (7)
                     
                     
                        
                     Test ta 'immaġni
                     
                        PAJJIŻ
                        Semen tal-annimali bovini — Taqsima A
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        Jiena, il-veterinarju uffiċjali hawn taħt iffirmat, b’dan qed niċċertifika li:
                        II.1.
                        (isem il-pajjiż ta’ esportazzjoni jew tal-parti tal-pajjiż ta’ esportazzjoni) (2)
                        kien ħieles mill-pesta bovina u mill-marda tal-ilsien u d-dwiefer matul it-tnax-il xahar eżatt qabel il-ġbir tas-semen għall-esportazzjoni u sad-data tal-kunsinna tiegħu lejn l-Unjoni, u li matul l-istess perjodu ma ngħata l-ebda tilqim kontra dan il-mard.
                        II.2. Iċ-ċentru (3) deskritt fil-Kaxxa. I.11. fejn ġie miġbur is-semen għall-esportazzjoni:
                        II.2.1. jissodisfa l-kundizzjonijiet stipulati fil-Kapitolu I(1) tal-Anness A tad-Direttiva 88/407/KEE;
                        II.2.2. jitħaddem u jiġi sorveljat skont il-kundizzjonijiet stipulati fil-Kapitolu II(1) tal-Anness A tad-Direttiva 88/407/KEE.
                        II.3. Iċ-ċentru fejn ġie miġbur is-semen għall-esportazzjoni kien ħieles mir-rabja, it-tuberkulożi, il-bruċellożi, l-antraċe u l-plewropulmonite bovina li tittieħed matul it-30 jum qabel il-data tal-ġbir tas-semen għall-esportazzjoni u fit-30 jum wara l-ġbir (fil-każ ta’ semen frisk, sal-ġurnata tal-kunsinna lejn l-Unjoni).
                        II.4. L-annimali bovini li jinsabu fiċ-ċentru tal-ġbir tas-semen:
                        (8) II.4.1. ġejjin minn merħliet li jissodisfaw il-kundizzjonijiet tal-paragrafu 1(b) tal-Kapitolu I tal-Anness B tad-Direttiva 88/407/KEE;
                        II.4.2. ġejjin minn merħliet jew twieldu minn ommijiet li jissodisfaw il-kundizzjonijiet tal-paragrafu 1(c) tal-Kapitolu I tal-Anness B tad-Direttiva 88/407/KEE, jew sarulhom it-testijiet meta kellhom minn tal-inqas 24 xahar skont il-paragrafu 1(c) tal-Kapitolu II tal-Anness B ta’ dik id-Direttiva;
                        II.4.3. sarulhom it-testijiet meħtieġa skont il-paragrafu 1(d) tal-Kapitolu I tal-Anness B tad-Direttiva 88/407/KEE fit-28 jum qabel il-perjodu ta’ iżolament fi kwarantina;
                        II.4.4. issodisfaw il-perjodu ta’ iżolament fi kwarantina u r-rekwiżiti tat-testijiet stipulati fil-paragrafu 1(e) tal-Kapitolu I tal-Anness B tad-Direttiva 88/407/KEE;
                        II.4.5. minn tal-inqas darba fis-sena, sarulhom it-testijiet ta’ rutina msemmija fil-Kapitolu II tal-Anness B tad-Direttiva 88/407/KEE;
                        II.5. Is-semen għall-esportazzjoni ġie miksub minn barrin donaturi li:
                        II.5.1. jissodisfaw il-kundizzjonijiet stipulati fl-Anness C tad-Direttiva 88/407/KEE;
                        (1) jew [II.5.2. baqgħu fil-pajjiż esportatur għal mill-inqas l-aħħar sitt xhur qabel ma ġie miġbur is-semen għall-esportazzjoni;
                        (1) jew inkella [II.5.2. baqgħu fil-pajjiż esportatur għal mill-inqas 30 jum qabel il-gbir tas-semen mid-dħul u ġew importati minn (2) matul il-perjodu ta’ inqas minn sitt xhur qabel il-ġbir tas-semen u ssodisfaw il-kundizzjonijiet tas-saħħa tal-annimali li japplikaw għad-donaturi tas-semen maħsub għall-esportazzjoni lejn l-Unjoni Ewropea;]
                        II.5.3. huma konformi mill-inqas ma’ waħda mill-kundizzjonijiet li ġejjin fir-rigward tal-marda tal-ilsien blu, kif indikat fil-punt I.28 tat-tabella:
                        (1) jew [II.5.3.1. inżammu f’pajjiż jew żona ħielsa mill-virus tal-ilsien blu għal mill-inqas 60 jum qabel u waqt il-ġbir tas-semen;]
                        (1) u/jew [II.5.3.2. inżammu matul perjodu staġjonalment ħieles mill-virus tal-ilsien blu f’żona staġjonalment ħielsa għal mill-inqas 60 jum qabel u waqt il-ġbir tas-semen;]
                        (1) u/jew [II.5.3.3. inżammu fi stabbiliment protett minn aġenti trasportaturi għal mill-inqas 60 jum qabel u waqt il-ġbir tas-semen;]
                        (1) u/jew [II.5.3.4. sarilhom test seroloġiku għas-sejba ta’ antikorpi tas-serogrupp tal-virus tal-ilsien blu, li twettaq f’konformità mal-Manwal tal-OIE dwar it-Testijiet Dijanjostiċi u t-Tilqim għall-Annimali tal-Art, b’riżultati negattivi, mill-inqas kull 60 jum matul il-perjodu kollu tal-ġbir u bejn 21 u 60 jum wara l-ġbir aħħari għal din il-kunsinna ta’ semen;]
                        Parti II: Ċertifikazzjoni
                     
                     
                        
                     Test ta 'immaġni
                     
                        PAJJIŻ
                        Semen tal-annimali bovini — Taqsima A
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        (1) u/jew [II.5.3.5. sarilhom test għall-identifikazzjoni tal-aġent għall-virus tal-ilsien blu, li twettaq f’konformità mal-Manwal tal-OIE dwar it-Testijiet Dijanjostiċi u t-Tilqim għall-Annimali tal-Art, b’riżultati negattivi, fuq kampjuni tad-demm meħuda fil-bidu u fl-aħħar tal-ġbir għal din il-kunsinna ta’ semen u mill-inqas kull sebat ijiem (it-test għall-iżolament tal-virus) jew mill-inqas kull 28 jum, jekk twettaq bħala reazzjoni katina tal-polimerażi (PCR), matul il-ġbir tas-semen għal din il-kunsinna ta’ semen;]
                        II.5.4. jikkonformaw mill-inqas ma’ waħda minn dawn il-kundizzjonijiet fejn tidħol il-marda emorraġika epiżootika (EHD), kif jidher fid-dettall fit-tabella tal-punt I.28.:
                        (1) jew [II.5.4.1. ikunu residenti fil-pajjiż esportatur li skont is-sejbiet uffiċjali ikun ħieles mill-marda emorraġika epiżootika (EHD);]
                        (1) (5) u/jew [II.5.4.2. ikunu residenti fil-pajjiż esportatur li skont is-sejbiet uffiċjali, fih jeżistu dawn is-serotipi tal-marda emorraġika epiżootika (EHD): u sarulhom it-testijiet li ġejjin, li twettqu f’laboratorju approvat, b’riżultati negattivi f’kull każ:
                        (1) jew [II.5.4.2.1. test seroloġiku (4) għas-sejba ta’ antikorpi tas-serogrupp tal-virus tal-EHD, li twettaq fuq kampjuni tad-demm meħudin f’żewġt idrabi b’mhux aktar minn 12-il xahar bejniethom, u qabel u mhux inqas minn 21 jum wara l-ġbir ta’ din il-kunsinna ta’ semen;]]
                        (1) u/jew [II.5.4.2.2. test seroloġiku (4) għas-sejba ta’ antikorpi tas-serogrupp tal-virus tal-EHD, li twettaq fuq kampjuni meħudin f’intervalli ta’ mhux aktar minn 60 jum matul il-perjodu kollu tal-ġbir u bejn 21 u 60 jum wara l-ġbir aħħari għal din il-kunsinna ta’ semen.]]
                        (1) u/jew [II.5.4.2.3. test għall-identifikazzjoni tal-aġent (4) imwettaq fuq kampjuni tad-demm miġbura fil-bidu u t-tmiem tal-ġbir għal din il-kunsinna ta’ semen, u mill-inqas kull sebat ijiem (it-test tal-iżolament tal-virus) jew mill-inqas kull 28 jum, jekk imwettaq bħala PCR.]]
                        II.6. Is-semen għall-esportazzjoni nġabar wara d-data li fiha ċ-ċentru ġie approvat mill-awtoritajiet nazzjonali kompetenti tal-pajjiż esportatur;
                        II.7. Is-semen għall-esportazzjoni ġie proċessat, maħżun u trasportat f’kundizzjonijiet li jissodisfaw it-termini tad-Direttiva 88/407/KEE.
                        Noti
                        Parti I:
                        Kaxxa I.6: Il-persuna responsabbli għat-tagħbija fl-UE: din il-kaxxa għandha timtela biss jekk ikun ċertifikat għal prodott fi tranżitu;
                        Kaxxa I.11: Il-post tal-oriġini għandu jikkorrispondi maċ-ċentru tal-ġbir tas-semen elenkat skont l-Artikolu 9(2) tad-Direttiva 88/407/KEE fil-websajt tal-Kummissjoni:
                        http://ec.europa.eu/food/animal/semen_ova/bovine/index_en.htm u fejn ġie miġbur is-semen.
                        Kaxxa I.22: In-numru ta’ pakketti għandu jikkorrispondi man-numru ta’ kontenituri.
                        Kaxxa I.23: L-identifikazzjoni tal-kontenitur u n-numru tas-siġill għandhom jiġu indikati.
                        Kaxxa I.26: Imla skont jekk iċ-ċertifikat ikunx wieħed ta’ tranżitu jew ta’ importazzjoni.
                        Kaxxa I.27: Imla skont jekk iċ-ċertifikat ikunx wieħed ta’ tranżitu jew ta’ importazzjoni.
                        Kaxxa I.28: Speċi: Agħżel minn fost “Bos taurus”, “Bison bison” jew “Bubalus bubalis” kif jixraq.
                        L-identità tad-donatur għandha tikkorrispondi mal-identifikazzjoni uffiċjali tal-annimal.
                        Id-data tal-ġbir għandha tiġi indikata fil-format li ġej: dd/mm/yyyy.
                        Il-kwantità għandha tikkorrispondi man-numru ta’ tubi tas-semen miġbur f’data partikolari minn barri donatur identifikat li huwa konformi ma’ kundizzjonijiet partikolari għall-marda tal-ilsien blu u l-EHD.
                     
                     
                        
                     Test ta 'immaġni
                     
                        PAJJIŻ
                        Semen tal-annimali bovini — Taqsima A
                        II. Tagħrif dwar is-saħħa
                        II.a. Nru ta’ referenza taċ-ċertifikat
                        II.b.
                        Parti II:
                        (1) Ħassar kif meħtieġ.
                        (2) Pajjiżi terzi biss jew partijiet minnhom elenkati fl-Anness I tad-Deċiżjoni ta’ Implimentazzjoni 2011/630/UE.
                        (3) Esklussivament ċ-ċentri għall-ġbir tas-semen elenkati skont l-Artikolu 9(2) tad-Direttiva 88/407/KEE fuq is-sit elettroniku tal-Kummissjoni:
                        http://ec.europa.eu/food/animal/semen_ova/bovine/index_en.htm.
                        (4) Standards għat-testijiet dijanjostiċi tal-virus tal-EHD huma deskritti fil-Kapitolu dwar il-Marda tal-Ilsien Blu (2.1.3) tal-Manwal dwar it-Testijiet Dijanjostiċi u t-Tilqim għall-Annimali tal-Art.
                        (5) Dan hu obbligatorju għall-Awstralja, il-Kanada u l-Istati Uniti.
                        (6) B’referenza għal kull tubu jew lott tubi, indika l-kundizzjoni applikabbli (pereżempju II.5.3.1).
                        (7) B’referenza għal kull tubu jew lott tubi, indika l-kundizzjoni applikabbli (pereżempju II.5.4.1 jew II.5.4.2.1).
                        (8) Għal New Zealand, li jidher bl-indikazzjoni “XII” fil-kolonna 6 tal-Parti 1 tal-Anness I tar-Regolament tal-Kummissjoni (UE) Nru 206/2010 (ĠU L 73, 20.3.2010, p. 1), il-merħliet bovini uffiċjalment ħielsa mit-tuberkulożi għandhom jiġu kkunsidrati bħala ekwivalenti għal merħliet bovini uffiċjalment ħielsa mit-tuberkulożi fl-Istati Membri rikonoxxuti abbażi tal-kundizzjonijiet stipulati fil-paragrafi 1 u 2 tal-Anness A.I tad-Direttiva tal-Kunsill 64/432/KEE.
                        — Il-kulur tal-firma u tat-timbru għandu jkun differenti minn dak tal-istampar.
                        Veterinarju uffiċjali
                        Isem (f’ittri kapitali): Kwalifika u titolu:
                        Data: Firma:
                        Timbru:
                     ”
               
            (*)  Il-mudell taċ-ċertifikat li għandu jintuża għall-importazzjonijiet mill-Kanada huwa stipulat fid-Deċiżjoni tal-Kummissjoni 2005/290/KE tal-4 ta' April 2005 dwar ċertifikati ssimplifikati għall-importazzjoni fis-semen tal-annimali tal-ifrat u laħam frisk tal-majjal mill-Kanada u li temenda d-Deċiżjoni 2004/639/KE (għas-semen miġbur fil-Kanada biss) u dan huwa stipulat skont il-Ftehim bejn il-Komunità Ewropea u l-Gvern tal-Kanada dwar il-miżuri sanitarji għall-protezzjoni tas-saħħa pubblika u tal-annimali fir-rigward tal-kummerċ ta' annimali ħajjin u prodotti mill-annimali, kif approvat bid-Deċiżjoni tal-Kunsill 1999/201/KE.
         
            (**)  Il-mudell taċ-ċertifikati li jridu jintużaw għall-importazzjonijiet mill-Isvizzera huma stabbiliti fl-Anness D tad-Direttiva 88/407/KEE, bl-adattamenti stabbiliti fil-punt 4 tal-Kapitolu VII(B) tal-Appendiċi 2 tal-Anness 11 ta' dan il-Ftehim bejn il-Komunità Ewropea u l-Konfederazzjoni Svizzera dwar il-kummerċ fil-prodotti agrikoli, kif approvat bid-Deċiżjoni 2002/309/KE, Euratom tal-Kunsill, u tal-Kummissjoni fir-rigward tal-Ftehim dwar il-Koperazzjoni Xjentifika u Teknoloġika tal-4 ta' April 2002 dwar il-konklużjoni ta' seba' Ftehimiet mal-Konfederazzjoni Svizzera.
         
            (***)  Għall-finijiet ta' importazzjonijiet ta' semen ta' annimali domestiċi tal-ispeċi bovina fl-Unjoni, l-istatus tat-tuberkulożi bovina ta' merħla bovina kklassifikata bħala ‘C2’, skont l-Istrateġija Nazzjonali għall-Ġestjoni tal-Organiżmi ta' Ħsara għat-tuberkulożi bovina ta' New Zealand, huwa ekwivalenti għall-istatus tat-tuberkulożi bovina ta' merħla bovina li fi Stat Membru hija rikonoxxuta bħala ‘merħla bovina uffiċjalment ħielsa mit-tuberkulożi’ f'konformità mal-kundizzjonijiet stipulati fil-paragrafi 1 u 2 tal-Anness A.I tad-Direttiva 64/432/KEE.”